Formål

Respiratorer benyttes i ulike enheter i Helse Bergen HF, og det er viktig at innkjøp, bruk, vedlikehold og utskiftingsplaner har god faglig forankring på tvers av brukerenhetene.

Respiratorutvalget er et rådgivende organ for Foretaksledelsen og rapporterer til klinikkdirektør i Kirurgisk serviceklinikk (største bruker) og fagdirektøren.

Oppgaver

Samle kompetanse og erfaringer på tvers av klinikker og avdelinger i Helse Bergen, blant annet for å vurdere hvilke typer respiratorer som skal brukes til ulike pasientkategorier.

Holde oversikt over hva som finnes av definerte ansvarsområder, kompetanseplaner og opplæring med hensyn til utstyret i de aktuelle enhetene. Eventuelt sørge for at ansvarsområder, kompetanseplaner og opplæringstiltak utarbeides av enhetene og er i samsvar med Beredskapsplanen. Enhetene rapporterer til utvalget minst en gang per år.

Være rådgivende organ for Foretaksledelsen i saker som gjelder:

Beredskapsplaner og beredskapslager for respiratorer og forbruksmateriell

Innkjøp/utskiftning av utstyr, både generell respirator-park samt spesialfunksjoner som MR-kompatibelt utstyr, transport-respirator, hyperbar-respirator og annet

Gi råd til nivå klinikk/avdelingsdirektører samt fagdirektøren ved store flåtekjøp og betydelige endringer angående fordeling av, samt inn- og utfasing av respiratorutstyr i Helse-Bergen

Fatte vedtak angående fordeling av, samt inn- og utfasing av utstyr i Helse-Bergen ut fra medisinsk-faglige og medisinsk-tekniske forhold

Andre saker relatert til respiratorbruk

Bidra til at oversikt over disponible respiratorer i Helse Bergen til enhver tid er oppdatert i samarbeid med Medisinsk-teknisk avdeling.

Bidra til å standardisere utstyrspark og tilhørende brukerveiledninger og terminologi så langt det er hensiktsmessig. Det må her tas hensyn til forsyningssikkerhet i forhold til å ha én eller flere leverandører.

Utarbeide ROS analyser ved behov.

Bidra til å redigere og oppdatere styrende dokumentasjon i Elektronisk kvalitetshåndbok som gjelder brukerveiledninger mv. for respiratorer og tilhørende utstyr.

Sammensetning

Basert på fordeling av respiratorer i Helse Bergen skal følgende enheter være representert:

Barne- og ungdomsklinikken: Nyfødtintensiv

Drift/teknisk divisjon: Medisinsk-teknisk avdeling

Hjerteavdelingen: Medisinsk intensiv- og overvåkningsavdeling (MIO)

Kirurgisk klinikk: Brannskadeavsnittet (BSA)

Kirurgisk serviceklinikk: Intensivmedisinsk seksjon, Thoraxkirurgisk intensiv- og oppvåkningsseksjon (TIO)

Lungeavdelingen: Respiratorisk overvåkning (ROE)

Voss sjukehus: Intensiv/recovery avdeling

Nivå 2-ledere utnevner deltakere fra sine enheter. Leder av utvalget bør være fra Kirurgisk serviceklinikk (største bruker).

Organisering og arbeidsform

Utvalget møtes minst 3 ganger per år, og oftere ved behov.

Medisinsk-teknisk avdeling innehar sekretariatsfunksjonen.

Referat fra møtene formidles til klinikkdirektør for Kirurgisk serviceklinikk og fagdirektøren, og legges ut på utvalgets nettsider (sett inn lenke til nettsiden når den er på plass).

Årsrapport senes til nivå 2-lederne for alle deltakende enheter.